রিয়াল মাদ্রিদে যোগ দিয়ে শৈশবের স্বপ্ন পূরণ হয়েছে বলে জানিয়েছেন গোলরক্ষক থিবো কোর্তোয়া। চেলসি থেকে ছয় বছরের চুক্তিতে ২৬ বছর বয়সী এই গোলরক্ষককে দলে টেনেছে রিয়াল। সংবাদ মাধ্যমের খবর অনুযায়ী, রাশিয়া বিশ্বকাপের সেরা গোলরক্ষককে কিনতে তিন কোটি ৮৮ লাখ ইউরো গুণতে হয়েছে সান্তিয়াগো বের্নাবেউয়ের ক্লাবটিকে। গত বৃহস্পতিবার চুক্তি শেষে রিয়ালের হয়ে আনুষ্ঠানিকভাবে হাজির হন বেলজিয়ামের এই খেলোয়াড় বলেন “আজ আমি একটা স্বপ্ন পূরণ করেছি। আপনি বুঝতে পারবেন না, আমি কতটা খুশি। আমি নতুন একটা স্বপ্ন পূরণ করার সুযোগ পেয়েছি। ছোট বেলা থেকেই স্বপ্নটা আমি দেখেছি।” রাশিয়া বিশ্বকাপে দুর্দান্ত খেলেন কোর্তোয়া; বেলজিয়ামের তৃতীয় হওয়ার পেছনে বড় অবদান ছিল তার। তাকে পেয়ে খুশি রিয়াল সভাপতি ফ্লোরেন্তিনো পেরেস। এটা দারুণ একটা দিন। আমরা গুরুত্বপূর্ণ একজন খেলোয়াড় পেয়েছি যে আমাদেরকে আরও ভালো হতে সহায়তা করবে। গত বিশ্বকাপের সেরা গোলরক্ষক থিবো কোর্তোয়া। স্বাগতম, থিবো কোর্তোয়া। বিশ্বের অন্যতম সেরা গোলরক্ষক। ইন্টারনেট